CELEX: 62015CN0273
Language: lv
Date: 2015-06-08 00:00:00
Title: Lieta C-273/15: Lūgums sniegt prejudiciālu nolēmumu, ko 2015. gada 8. jūnijā iesniedza Augstākā tiesa (Latvija) – ZS “Ezernieki”/Lauku atbalsta dienests

10.8.2015   
            
            
               LV
            
            
               Eiropas Savienības Oficiālais Vēstnesis
            
            
               C 262/10
            
         Lūgums sniegt prejudiciālu nolēmumu, ko 2015. gada 8. jūnijā iesniedza Augstākā tiesa (Latvija) – ZS “Ezernieki”/Lauku atbalsta dienests
   (Lieta C-273/15)
   (2015/C 262/14)
   Tiesvedības valoda – latviešu
   
      Iesniedzējtiesa
   
   Augstākā tiesa
   
      Lietas dalībnieki pamata procesā
   
   
      Prasītāja: ZS “Ezernieki”
   
      Atbildētājs: Lauku atbalsta dienests
   
      Prejudiciālie jautājumi
   
   
               1)
            
            
               Vai Regulas Nr. 817/2004 (1) 71.panta 2.punktā paredzēto tiesisko seku attiecināšana uz agrovides atbalstu, kas piešķirts par tādu sākotnēji pieteikto platības daļu, attiecībā uz kuru piecus gadus ir izpildīti priekšnosacījumi atbalsta saņemšanai, atbilst Regulas Nr. 1257/99 (2) un Regulas Nr. 817/2004 mērķim un samērīguma principam?
            
         
               2)
            
            
               Vai Eiropas Savienības Pamattiesību hartas 17.pants kopsakarā ar hartas 52.pantu ir interpretējams tādējādi, ka tam atbilst Regulas Nr. 817/2004 71.panta 2.punktā paredzēto tiesisko seku attiecināšana uz agrovides atbalstu, kas piešķirts par tādu platības daļu, attiecībā uz kuru piecus gadus ir izpildīti priekšnosacījumi atbalsta saņemšanai?
            
         
               3)
            
            
               Vai Eiropas Savienības Pamattiesību hartas 52.pants ir interpretējams tādējādi, ka tas ļauj atkāpties no tādu tiesisko seku piemērošanas, kas regulā un atbilstoši regulai pieņemtajās dalībvalsts tiesību normās paredzētas kā obligātas, ja konkrētajā gadījumā pastāv kādi īpaši apstākļi, kuru kontekstā attiecīgais ierobežojums atzīstams par nesamērīgu?
            
         
               4)
            
            
               Vai, ievērojot Regulas Nr. 1257/99 un Regulas Nr. 817/2004 mērķi un šajās regulās dalībvalstīm pieļautās rīcības brīvības robežas, ir pieļaujams, ka tiesa, kas izskata lietu pēc būtības, nepiemēro pilnā apjomā Ministru kabineta 2010.gada 23.marta noteikumu Nr. 295 “Noteikumi par valsts un Eiropas Savienības lauku attīstības atbalsta piešķiršanu, administrēšanu un uzraudzību vides un lauku ainavas uzlabošanai” 84.punktu par atbalsta atmaksāšanu, ja tā piemērošana konkrētajos apstākļos nonāktu pretrunā ar samērīguma principu, kā to izprot dalībvalsts tiesiskajā sistēmā?
            
         
      (1)  Komisijas 2004. gada 29. aprīļa Regula (EK) Nr. 817/2004, ar ko paredz sīki izstrādātus piemērošanas noteikumus Padomes Regulai (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai (OV L 153, 30. lpp.; Īpašais izdevums latviešu valodā, 3. nod., 46. sēj., 87. lpp.).
   
      (2)  Padomes 1999. gada 17. maija Regula (EK) Nr. 1257/99 par Eiropas Lauksaimniecības virzības un garantiju fonda (ELVGF) atbalstu lauku attīstībai un dažu regulu grozīšanu un atcelšanu (OV L 160, 80. lpp; Īpašais izdevums latviešu valodā, 3. nod., 25. sēj,. 391 lpp.).